سوریه-نین عفرین بولگه سینده کی پ.ی.د/پ.کا.کا تروریستلری کیلیس شهر مرکزینه راکت آتدیلار.
راکت هوجوموندا 2 نفر یارالاندی.
عفرین-ده کی پ.ی.د/پ.کا.کا ایشغالیندکی ساحه لردن ساعات 15:00 راده لرینده کیلیس شهر مرکزینه آتیلان راکت 5 مرتبه لی بینانین دامینا دوشدو.
هوجوم زامانی ائوده اولان 2 نفر یارالاندی.
هوجومدان سونرا بولگه‌یه گوندریلن پولیس اکیپ لرینین چئوره تهلوکه سیزلیگینی تامین ائتدیکدن سونرا بینا داخیل اولان ساغلیق ایشچیلری یارالیلاری آمبولانس ایله کیلیس دوولت خسته خاناسینا آپاردیلار.
کیلیس-ده سفرده اولان باش ناظیر معاوینی هاکان چاووش اوغلو، عدالت ناظیری عبدالحمید گول و تورکیه سلاحلی قوه لرینین باش قرارگاه رئیسی ژنرال خلوصی آکار راکت هوجوموندا خسارت آلان بینادا تدقیقات آپاردیلار.
چاووش اوغلو، گول و ژنرال خلوصی آکار مسئول لاردان هوجوم ایله باغلی معلومات آلدیلار.
ژنرال خلوصی آکار تدقیقات لاردان سونرا ژورنالیست لرین "زیتون دالی"عملیاتی ایله باغلی سوال لارینا جاواب وئردی.
ژنرال خلوصی آکار دئدی کی، " باشا چاتاجاق، آز قالدی، هر شی گوزل اولاجاق.
قئید ائده ک کی ژنرال خلوصی آکار کیلیسه سفر ائتمه دن اول شانلی اورفا شهرینده تدقیقات آپارمیشدی.
عفرین بولگه سیندن پ.ی.د/پ.کا.کا-لی تروریست طرفیندن دونن آخشام ساعات لاریندا آتیلان 3 راکت هاتای-ین ریحانلی و کریکخان قصبه سینه دوشموشدو.
